CELEX: 62007TJ0278
Language: fi
Date: 2008-10-20 00:00:00
Title: Yhteisöjen ensimmäisen oikeusasteen tuomioistuimen tuomio (muutoksenhakujaosto) 20 päivänä lokakuuta 2008.#Luigi Marcuccio vastaan Euroopan yhteisöjen komissio.#Muutoksenhaku - Virkamiehet - Henkilöstö - Sosiaaliturva.#Asia T-278/07 P.

YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO (muutoksenhakujaosto)
      20 päivänä lokakuuta 2008
      Asia T-278/07 P
      Luigi Marcuccio
      vastaan
      Euroopan yhteisöjen komissio 
      Muutoksenhaku – Henkilöstö – Virkamiehet – Sosiaaliturva – Työtapaturma – Henkilöstösääntöjen 73 artiklan soveltamista koskevan menettelyn päättämisestä tehty päätös – Virkamiehelle vastaista toimea ei ole – Perusteeton valitus
      Aihe: Valitus, jossa vaaditaan Euroopan unionin virkamiestuomioistuimen (ensimmäinen jaosto) asiassa F-2/06, Marcuccio vastaan komissio,
         11.5.2007 antaman määräyksen (ei vielä julkaistu oikeustapauskokoelmassa) kumoamista
      
      Ratkaisu: Valitus hylätään. Luigi Marcuccio vastaa omista oikeudenkäyntikuluistaan, ja hänet velvoitetaan korvaamaan komissiolle tässä
         oikeusasteessa aiheutuneet oikeudenkäyntikulut.
      
      Tiivistelmä
      1.      Muutoksenhaku – Valitusperusteet – Tosiseikkojen virheellinen arviointi – Tutkimatta jättäminen – Tosiseikkojen oikeudellinen
            luonnehdinta
      (EY 225 a artikla)
      2.      Oikeudenkäyntimenettely – Perustellulla määräyksellä tehty päätös – Prosessinjohtotoimien käyttäminen – Toimenpiteet, jotka
            eivät estä tällaisen määräyksen antamista
      (Ensimmäisen oikeusasteen tuomioistuimen työjärjestyksen 64 ja 111 artikla; neuvoston päätöksen 2004/752 3 artiklan 4 kohta)
      1.      Valituksen tueksi voidaan esittää vain oikeussääntöjen rikkomista koskevia perusteita, eikä valitusta saa kohdistaa miltään
         osin tosiasiakysymysten arviointiin. Ainoastaan virkamiestuomioistuin on toimivaltainen yhtäältä toteamaan tosiseikat, lukuun
         ottamatta sellaisia tapauksia, joissa sen tekemien toteamusten aineellinen paikkansapitämättömyys ilmenee sille toimitetusta
         aineistosta, ja toisaalta arvioimaan näitä tosiseikkoja. Kun virkamiestuomioistuin on todennut asian tosiseikat tai arvioinut
         niitä, ensimmäisen oikeusasteen tuomioistuin on kuitenkin EY 225 a artiklan nojalla toimivaltainen harjoittamaan näiden tosiseikkojen
         oikeudelliseen luonnehdintaan ja virkamiestuomioistuimen sen pohjalta tekemiin oikeudellisiin päätelmiin kohdistuvaa valvontaa.
         
      
      (ks. 20 kohta)
      Viittaukset: 
      Yhteisöjen tuomioistuin: asia C‑270/99 P, Z v. parlamentti, 27.11.2001 (Kok. 2001, s. I‑9197, 37 kohta oikeuskäytäntöviittauksineen)
      2.      Ensimmäisen oikeusasteen tuomioistuimen työjärjestyksen 64 artiklassa määrättyjen prosessinjohtotoimien käyttäminen, kuten
         riidan sovintoratkaisun yrittäminen, ei sinänsä estä perustellun lausunnon antamista työjärjestyksen 111 artiklan nojalla,
         jos kyseisen määräyksen mukaiset edellytykset täyttyvät.
      
      (ks. 41 ja 42 kohta)
      Viittaukset: 
      Yhteisöjen tuomioistuin: asia C‑547/03 P, AIT v. komissio, 19.1.2006 (Kok. 2006, s. I‑845, 30 kohta)